**Majandus- ja Kommunikatsiooniministeerium Teie 03.04.2025 nr 13-5/1465-1**[**info@mkm.ee**](mailto:info@mkm.ee)

**Meie 15.04.2025 nr 4-14/595-1**

**Infokorje**

Pöördusite Häädemeeste Vallavalitsuse poole infokorjega, kus soovite koondada kokku olemasoleva kaardiinfo, et toetada majanduse arengut Eesti eri piirkondades. Soovisite, et kohalikud omavalitsused vastaksid Teie kirjas toodud järgnevatele küsimustele:

1. Kas olete enda kohalikus omavalitsuses nn brownfield alade kaardistamise või analüüsiga tegelenud? Kui jah, palume jagada vastavat teavet, koondatud andmeid ning kasutatud metoodika infot MKMiga.

Häädemeeste vald ei ole nn brownfield alasid kaardistanud või analüüsinud.

2. Kas sarnaseid ettevõtlusalade kaardistusi ja/või turundusportaale on koostatud ka teie omavalitsuses (ka koostöös muude omavalitsustega)? Palun jagage vastavat infot ja materjale ka MKMiga.

Ettevõtlusalasid eraldi kaardistatud ei ole, kuid need on kantud üldplaneeringute joonistele. Samuti on olemasolevate tootmis- ja ettevõtlusalade laiendamise alad näidatud üldplaneeringutes. Kehtivad üldplaneeringud on leitavad aadressil <https://haademeestevald.kovtp.ee/tahkuranna-ja-haademeeste-uhinemiseelsed-uldplaneeringud>.

3. Juhul, kui teie omavalitsuses on koostamisel uus üldplaneering, palume teil MKMile saata need koostatava üldplaneeringu digitaalsed joonisekihid, millel on kujutatud ettevõtluse arendamiseks kavandatud alad (so alad, mis on kavandatud tööstus-, tootmis- või muu ettevõtlusega seotud ehitistele).

Koostamisel oleva Häädemeeste valla üldplaneeringu digitaalsed joonisekihid on leitavad aadressil <https://haademeestevald.kovtp.ee/koostatav-uldplaneering>. MapInfo andmekihid on leitavad aadressil <https://entecee-my.sharepoint.com/:f:/g/personal/janne_tekku_entec_ee/EvyvTtLxDeJLqiJTUWtc6HUBdxX2dNaxfDrZ4ySA6riNpw?e=1LfpIf>.

Lugupidamisega

*/allkirjastatud digitaalselt/*

Helve Reisenbuk

abivallavanem vallavanema ülesannetes

Marie Reinson

planeerimis- ja maanõunik

[marie.reinson@haademeeste.ee](mailto:marie.reinson@haademeeste.ee)

telefon 5788 0015